Seminari kavas on 30  ettekannet Juri Lotmani huviorbiiti kuulunud teemadel - teksti poeetika ja semiootika, värsiõpetus, kultuurisemiootika, filmisemiootika, intertekstuaalsed ning kirjandusi kõrvutavad uurimused jm. Teemade kronoloogiline haare ulatub 18. sajandist kuni tänapäevani. Uuritakse ka Juri Lotmani biograafiat ja teaduspärandit. Mainekate teadlaste (Ermitaaži asedirektor Georgi Vilinbahhov, Moskva professorid A. Nemzer, O. Lekmanov, F. Uspenski jt) kõrval esineb ka noori teadlasi - kaks värsket TÜ vene kirjanduse doktorit ja  kolm doktoranti.